ئەگەریی مەترسییەکی دیکە لە جگەرەی ئەلەکتریکیدا هاتووەتە ئاراوە | ڕێکخراوەی زانستی فەرهەنگیی هۆژان\nخەزەڵوەر ۲۱, ۲۷۱۹ Hojan تەندروستی و زیندەورناسی, زانیاری, هەواڵ و زانیاری 0\nئەگەریی مەترسییەکی دیکە لە جگەرەی ئەلەکتریکیدا هاتووەتە ئاراوە؛\nوشەی EVALI ناوێکی تری نەخۆشیی تایبەت بە “سیی”یە کە بەهۆی هەڵمژینی جگەرەی ئەلەکتریکییەوە ڕوو دەدات. لە هەواڵێکی نوێی ناوەندی بەرگری و کۆنترۆڵی نەخۆشیدا(CDC) باس لەوە کراوە کە لە تراوی ئەو نەخۆشانەی کە بە هۆی کەڵکوەرگرتن لە جگەرەی ئەلەکتریکی تووشی نەخۆشیی سییەکان بوونە، “ڤیتامین ئی ئەسێتات” دۆزراوەتەوە. “ڤیتامین ئی ئەسێتات” ڕۆنێکە کە لە ڤیتامین “ئی”یەوە بە زۆرکردنی بەرهەمی هەڵمژینی جگەرەی ئەلەکتریکیی خاوەن THCەوە وەرگیراوە. THC مادەیەکی چالاکی ماریجوانایە. لەوە پێشیش مەترسیی ئەم ڕۆنە لەلایەن بەڕێوەبەرایەتیی خواردن و دەرمانەوە (FDA) باس کراوە.\nمادەی THC و جێپێکانی لە ٨٢%ی نموونەی ئەو کەسانەی وا EVALIیان هەیە دەبینرێت کە ئەوە کاریگەریی ئەو مادەیە لەسەر ئەم نەخۆشییە نیشان دەدات. بەڵام لەلایەکی ترەوە ئەو ١٨%ە نیشان دەدات کە ئەم مادە دەتوانێت کاریگەر نەبێت.\nکاتێک “ڤیتامین ئی ئەستێتات” هەڵدەمژرێت،ڕەنگە لەسەر کرداری نۆرماڵی سییەکان کاریگەر بێت. ڕوون نییە کە ڕەنگە “ڤیتامین ئی ئەسێتات” چۆن ئازار بە سییەکان دەگەیەنێت. بەڵام وادیارە کە ئەم ڕۆنە سییەکان دادەپۆشێت و ڕێگە لە ئاڵوگۆڕی ئۆکسیجن دەگرێت. سییەکان هەوڵ دەدەن کە لە ڕۆنەکە ڕزگار بن، بەڵام هەو دەکەن کە ئەمەش زیاتر لەسەر هەناسەکێشان کاریگەرە.\nڤیتامین ئی ئەسێتات vitamin E acetate\nئەستێرەناسان نیشانەیەکی دیکەیان لە هەبوونی هەسارەی نۆیەم لە کۆمەڵەی خۆردا دۆزییەوە\nئەستێرەناسان نیشانەیەکی دیکەیان لە هەبوونی هەسارەی نۆیەم لە کۆمەڵەی خۆردا دۆزییەوە 2015 TG387 تەنێکە کە…